На основу члана 44. Закона о култури („Службени гласник Републике Србије“, број 72/09, 13/16, 30/16 и 6/20),члана 37.Статута Града Ниша ("Службени лист Града Ниша", број 88/08 и 143/16 и 18/2019) и члана 15. Одлуке о оснивању Галерије савремене ликовне уметности Ниш ("Службени лист града Ниша", број 80/13,115/16 и 99/2020),

 Скупштина Града Ниша на седници одржаној \_\_\_\_\_\_\_\_\_\_\_\_\_\_донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измену Програма рада Галерије савремене ликовне уметности Ниш за 2021.годину, број 2/Б-025 од 05.02.2021. године, коју је донео Управни одбор ове установе, на седници одржаној 05.02.2021. године.

 II Измена Програма рада Галерије савремене ликовне уметности Ниш за 2021.годину реализоваће се у складу са Финансијским планом ове установе за 2021. годину.

 III Решење доставити установи Галерија савремене ликовне уметности Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 Бобан Џунић

***О б р а з л о ж е њ е***

 Управни одбор Галерије савремене ликовне уметности Ниш, на седници одржаној 05.02.2021.године, донео је Измену Програма рада Галерије савремене ликовне уметности Ниш за 2021.годину, број 2/Б-025 и доставио је Градској управи за друштвене делатности на даљу надлежност.

 Предложена измена Програма рада за 2021.годину односи се на измену Изложбеног програма у простору Официрског дома Галерије савремене ликовне уметности Ниш , где се уместо Ретроспективне изложбе слика Драгана Костића, која на захтев члана породице аутора одлаже, организује изложба **„СОБА СА ПОГЛЕДОМ“** аутора Гордане Добрић и Светлане Митић, која би била реализована у сарадњи са Културним центром из Београда.

У осталим деловима Програм рада Галерије савремене ликовне уметности Ниш за 2021.годину остаје непромењен.

 Имајући у виду да је Измена Програма рада Галерије савремене ликовне уметности Ниш за 2021.годину сачињена у складу са законом, прописима Града и циљевима оснивања Установе, предлаже се доношење решења о давању сагласности на Измену Програма рада Галерије савремене ликовне уметности Ниш за 2021.годину.

 **Градска управа за друштвене делатности**

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Катарина Митровски